Amerikanët dhe dasma mbretërore britanike
Uilliam dhe Kejt do të martohen më 29 prill dhe në botën e biznesit të dasmave, kjo ditë përbën një moment kulmor
Që kur Princi Uilliam i Anglisë shpalli fejesën me Kejt Midelton në nëntor të vitit të kaluar, dasma e tyre u shndërrua në temë të preferuar për shumë njerëz. Megjithëse dita e dasmës po afron, ende nuk dihen shumë hollësi për ceremoninë. Kjo do të jetë një ditë e shënuar jo vetëm për çiftin Uilliam dhe Kejt, por edhe në Shtetet e Bashkuara si për bizneset e specializuara ashtu edhe për ato vajza të reja që përgatiten për ditën e tyre të dasmës: Uilliam dhe Kejt do të martohen më 29 prill në katedralen Westminster në Londër. Në botën e biznesit të dasmave, kjo ditë përbën një moment kulmor. David Tutera, pronar i një biznesi për organizimin e dasmave, shpjegon: Për familjen mbretërore, martesa e Princit Uilliam është data më e rëndësishme në kalendar që nga dita kur u martua Princi Çarls dhe Diana. Përgatitjet e fundit janë në vetvete një ditë e madhe për gjithë këtë biznes. Por megjithë entuziazmin, analistët e tregut thonë se buxheti që po u dedikohet aktualisht dasmave është shumë më i vogël se shpenzimet që bëheshin para krizës. Bizneset bëjnë përpjekje nga më të ndryshmet, si ky panair, për të tërhequr vajzat dhe buxhetin e tyre të dasmës. 33-vjeçarja Sonia Sharma nga Kalifornia thotë se ka ardhur në panair për të gjetur një frymëzim mbretëror për ditën e saj të shënuar: Një arsye tjetër për popullaritetin e Kejtit është se ajo nuk ka gjak blu, pra është një vajzë e thjeshtë që do të bëhet princeshë. Por David Tutera thotë se prejardhja e saj nuk është aq me rëndësi sa ceremonia përrallore që pritet për dasmën: Duket se pavarësisht nga buxheti, apo vendi ku zhvillohet dasma, çdo çift i ri në Amerikë do të përpiqet të gjejë frymëzim tek ceremonia mbretërore e 29 prillit në Londër.